کلیام کوچہ عشق

کلیام کوچۂ عشق افتخار احمد حافظ قادری کی تصنیف ہے جو دراصل فضل الدین کلیامی (م: 1892ء) کی سوانح ہے۔یہ کتاب میاں فضل الدین کلیامی کی سوانح اور فکری خدمات پر مبنی ہے۔ یہ کتاب دینی، علمی اور روحانی نقطۂ نظر سے نمایاں حیثیت رکھتی ہے اور معاصر اردو سوانحی ادب میں قابلِ ذکر اضافہ ہے۔

 تفصیلات متن 
یہ کتاب سید احمد اقبال ترمذی اور افتخار احمد حافظ قادری کی مشترکہ تحقیق ہے ‘ جو راولپنڈی سے 1446ھ مطابق 2024ء میں شائع ہوئی۔ کتابِ ہذا کے کل 208صفحات ہیں۔کتاب کے چوتھے باب میں رنگین تصاویر بھی شامل کی گئی ہیں جن کی تعداد 61 ہے۔

یہ کتاب میاں فضل الدین کلیامی کی سوانح حیات ہے جس میں اُن کی پیدائش سے لے کر رحلت تک کے تمام واقعات کو ترتیب سے جمع کیا گیا ہے۔ علاوہ ازیں دوسرے باب میں اُن کے تصوف و راہِ سلوک کے متعلق تفصیلات فراہم کی گئی ہیں جبکہ تیسرے باب میں کرامات کے متعلق تفصیلات و جزئیات پیش کی گئی ہیں۔ چوتھا باب 61 رنگین تصاویر پر مشتمل ہے۔ پانچویں باب میں میاں فضل الدین کلیامی کے مریدین و خلفاء کے متعلق بیان کیا گیا ہے۔ چھٹے باب میں میاں فضل الدین کلیامی کی نشست گاہوں اور تبرکات کا بیان ہے۔ ساتویں باب میں میاں فضل الدین کلیامی کے مناقب بیان کیے گئے ہیں۔ آٹھویں باب میں اِس کتاب کی بابت نامور محققین و مشاہیر ادب کی آراء کو شامل کیا گیا ہے۔کتاب کے صفحہ 96 پر میاں فضل الدین کلیامی کی نادر تصویر کو بھی شامل کیا گیا ہے۔

 رونمائی 
ادبی و ثقافتی تنظیم “پنجابی ادبی پرچار” کے زیرِ اہتمام، اکادمی ادبیات پاکستان کے اشتراک سے کلیام کوچہ ٔ عشق سمیت بعض دیگر کتب فیضان کلیام، سفرِ عقیدت، صحبتِ صالح اور من نیم، کی تقریبِ رونمائی یکم جنوری 2024ء کو منعقد ہوئی۔ https://theeuropetoday.com/urdu/kalyam-kohca-ishq/

 مزید دیکھیے 

 فضل الدین کلیامی
 افتخار احمد حافظ قادری
 زیارات مقدسہ (سفرنامہ)
 حوالہ جات 

زمرہ:اردو سفر نامے
زمرہ:اردو نثری کتب
زمرہ:اردو کتب
زمرہ:سفرنامہ